Jotam, sønn av Gideon

Jotam (hebraisk: יוֹתָם, «Gud er perfekt» eller «Gud er komplett»; gresk: Ιωαθαμ; latin: Joatham) var i henhold Dommernes bok i den hebraiske Bibelen den yngste av dommeren/høvdingen Gideons sytti sønner.

Da halvbroren Abimelek oppkastet seg til konge fikk han alle halvbrødrene sine drept, alle 69 av dem, unntatt Jotam som greide å skjule seg. Hensikten med den bibelske figuren Jotam var at han fungerte som en litterær begrunnelse for at det ville gå galt med Abimelek etter denne og andre ugjerninger. På trygg avstand, «på toppen av Garisim-fjellet», sendte Jotam en forbannelse mot halvbroren i form av en lignelse, og tre år senere ble Abimelek drept på ydmykende vis. Om Jotam står det bare at han flyktet: «Han drog til Be’er og slo seg ned der, av frykt for sin bror Abimelek» og nevnes ikke ytterligere.

Referanser 

Bibelske personer